All-rounder Hardik Pandya a Big Asset to Team India: Lance Klusener
హిట్టింగ్‌తో హార్దిక్ ఔటైనా.. తిట్టొద్దు
భారత యువ ఆల్‌రౌండర్ హార్దిక్ పాండ్య హిట్టింగ్ చేస్తూ ఒకవేళ ఔటైనా.. అతడ్ని విమర్శించొద్దని దక్షిణాఫ్రికా మాజీ క్రికెటర్
TNN | Updated:
Jan 10, 2018, 03:08PM IST
భారత యువ ఆల్&zwnj;రౌండర్ హార్దిక్ పాండ్య హిట్టింగ్ చేస్తూ ఒకవేళ ఔటైనా.. అతడ్ని విమర్శించొద్దని దక్షిణాఫ్రికా మాజీ క్రికెటర్ లాన్స్ క్లూసెనర్ సూచించాడు. కేప్&zwnj;టౌన్ వేదికగా గత సోమవారం ముగిసిన తొలి టెస్టులో టాప్ ఆర్డర్ బ్యాట్స్&zwnj;మెన్ విఫలమైన వేళ.. తొలి ఇన్నింగ్స్&zwnj;లో హార్దిక్ పాండ్య 93 పరుగులతో భారత్ పరువు నిలిపిన విషయం తెలిసిందే. బంతితోనూ రెండో ఇన్నింగ్స్&zwnj;లో సఫారీ ఓపెనర్లని వరుస ఓవర్లలో ఔట్ చేసి టీమిండియాకి బ్రేక్ ఇచ్చాడు. అయితే.. 208 పరుగుల లక్ష్య ఛేదనలో కోహ్లిసేన విఫలమవడంతో దక్షిణాఫ్రికా తొలి టెస్టులో 72 పరుగుల తేడాతో గెలుపొందింది. రెండో టెస్టు శనివారం మధ్యాహ్నం 1.30 గంటల నుంచి సెంచూరియన్ వేదికగా జరగనుంది.
తొలి టెస్టులో భారత్ ఓడినా.. హార్దిక్ పాండ్య ఇన్నింగ్స్&zwnj; తనని ఆకట్టుకుందని క్లూసెనర్ వివరించాడు. &lsquo;తొలి ఇన్నింగ్స్&zwnj;లో హార్దిక్ పాండ్య దూకుడైన ఇన్నింగ్స్&zwnj;తో భారత్ మళ్లీ మ్యాచ్&zwnj;లోకి రాగలిగింది. అతని బ్యాటింగ్ అమోఘం.. క్రీజులో పాతుకుపోయి దక్షిణాఫ్రికా బౌలర్లు వెనుకంజ వేసేలా చేశాడు. అతను భారత్ జట్టుకి దొరికిన ఆస్తి. బంతితోనూ మెరుస్తూ కెరీర్&zwnj;లో మరో అడుగు ముందుకేశాడు. అతను అత్యుత్తమ ఆల్&zwnj;రౌండర్&zwnj;గా రోజురోజుకీ ఎదుగుతున్నాడు. జట్టు అవసరాలకి అనుగుణంగా కొన్నిసార్లు దూకుడుగా ఆడుతున్నాడు. ఈ క్రమంలో ఒకవేళ ఔటైనా.. హార్దిక్&zwnj;ని విమర్శించకండి.. అలా ఆడమనే ప్రోత్సహించండి&rsquo; అని క్లూసెనర్ సూచించాడు.